Sikimas
Sikimas (angl. Sikkim, tibet. འབྲས་ལྗོངས།  = Drenjong, nep. सिक्किम  = Sikkim) – kalnų valstija Indijos Himalajuose. Šiaurėje ribojasi su Tibetu, rytuose su Butanu, vakaruose su Nepalu ir Indijos valstija Vakarų Bengalija pietuose. Sostinė – Gangtokas (Gangtok). Tai antra mažiausia ir rečiausiai apgyvendinta Indijos valstija. Sudaryta iš Sikimo karalystės, kuri 1975 m. prijungta prie Indijos. Tradicinė religija – vadžrajanos krypties budizmas, tačiau dėl nepaliečių įsigalėjimo dabar vyrauja hinduizmas.